Zhongzhou Holdings Financial Center

Zhongzhou Holdings Financial Center (kiin.: 中洲控股中心; pinyin: Zhōngzhōu kònggǔ zhōngxīn) on Shenzhenissä Kiinassa sijaitseva 301 metriä korkea pilvenpiirtäjä. Torni rakennettiin vuosina 2008–2015, ja siinä on 61 kerrosta. Rakennuksessa on hotelli ja toimistotiloja. Zhongzhou Holdings Financial Centerin suunnitteli arkkitehtitoimisto Adrian Smith + Gordon Gill Architecture. Rakennuksessa on teräsydin, mutta muuten siinä on komposiittirakenne. Rakennuksessa on korkea aula, joka ulottuu tornin itäpuolella 18. kerroksen korkeuteen. Rakennuksen vieressä sijaitsee toinen asuinkäytössä oleva pilvenpiirtäjä, jonka korkeus on 160 metriä. Lähteet